Abbooy Sibihaat
Sibaat Naggaa (kan dhalate ALI 1928) hundeessaa fi qondaalaa olaanaa TPLF yoo tahu jecha kabajaa "Abbooy" (Afaan Oromoon 'dursaa') jedhamuun beekama. Erga TPLF aangoo qabatee kaasee hogganaa dhaabicha fi kan EFFORT akkasumas ambaasaaddara tahuun tajaajilaa turan. Mormaa Abiy Ahmad kan ture Sibihaat, lolaa Tigraayi booda bakka dhokatanii qabamuun seeraa jala olfamaniiru.
Seenaa Duubaa.
Sibihaat bara weerara Xaaliyaanii, ALI 1928, godina gidduugaleessa Tigraay keessatti magaalaa Adawaa bakka Addii Abeetoo jedhamtu keessatti maatii abbaa lafaa(fiiwidaalaa) keessaa dhalatan. Barnoota isaanii sadarkaa 1ffaa magaalaa Adawaa xumuruun barnoota sadarkaa lammaffaa ammoo magaalaa Maqalee mana barnootaa Atsee Yohaannisitti baratan. Yunivarsiitii Finfinnee galanii barnoota Ikonomiksiin digiriin eebbifamanii, Ministeera Ikonomiksii keessatti ogeessa dinagdee ta'uun waggaa tokkoof tajaajilaniiru.